પાટણ રહેતો કનુ ભીલ પોતાનું બાઇક લઇ ફુલપુરથી વસાઇ રોડ પર જઇ રહ્યો હતો. ત્યારે જ બાઇકને અકસ્માત નડ્યો હતો. બાઇક પરથી ઉછળી તે નીચે પટકાય તે પહેલાં જ બાઇકના આગળના ભાગે (શો માટે લગાવેલ ભાલો) સળીયામાં તેની પીઠ ઘુસી ગઇ હતી. ત્યારબાદ તેને ગંભીર હાલતમાં સિવિલ હોસ્પિટલમાં લાવવામાં આવ્યો હતો. સિવિલ હોસ્પિટલમાં સર્જરી વિભાગના વડા ડો. આર.આર.પટેલ, ડો. હિતેન્દ્ર કે. દેસાઇ, ડો. તુષાર શર્મા, ડો. નિર્ખી, ડો. ધ્રુવની ટીમે ઓપરેશન કરવાનું નક્કી કર્યું હતું. પ્રાથમિક રિપોર્ટ કરાવ્યા બાદ તેનું ઓપરેશન કરવામાં આવ્યું હતું અને ત્યારબાદ કનુને રજા પણ આપી દેવામાં આવી છે.